 Proza - : - intreaga fiinta e aprinsa durere de Gustav Meyrink : - intreaga fiinta e aprinsa durere de Gustav Meyrink"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13957441 print.html' > Vizionari: 4774 > intreaga fiinta e aprinsa durere proza [ ] - - - - - - - - - - - - - - - - - - - - - - - - - de Gustav Meyrink [Gustav_Meyrink ] 2010-10-17 | | inscris in biblioteca de miron stefan La ora sase e de mult intuneric in celulele arestatilor de la judecatoria regionala, intrucit acolo luminarile nu sunt permise, iar pe deasupra era si o seara de iarna - cetoasa si fara stele. Paznicul pasea cu legatura grea de chei, de la usa la usa, luminind inca odata prin micile fante zabrelite - asa cum ii cerea datoria - si se asigura ca barele de fier erau intacte. in cele din urma pasii sai se estompasera, iar linistea suferintei se lasa asupra tuturor napastuitilor lipsiti de libertate - cite patru la un loc - care dormeau in celulele nemiloase, pe bancile lor de lemn. Batrinul Jurgen sedea pe spate si privea in sus, inspre mica fereastra a ocnei care licarea precum ceata palida a obscuritatii. - Numara loviturile domoale ale clopotului distonant din turn si pregeta ce are sa spuna miine in fata juratilor si daca are sa fie eliberat. Sentimentul indignarii si al urii salbatice pentru intemnitarea prelungita la care fu supus, fiind pe deplin nevinovat, il urmarise, in prima saptamina, pina si in vise, iar, din pricina disperarii, ar fi urlat cu pofta. Zidurile groase, insa, si spatiul ingust - de-abia cinci pasi lungime - imping durerea inlauntru si nu o lasa afara; - iti proptesti doar fruntea de perete, ori te ridici pe banca de lemn pentru a zari, prin zabrelele inchisorii, un petec de cer albastru. Aceste nelinisti se evaporasera, iar acum alte griji, necunoscute omului liber, il copleseau. Daca miine are sa fie eliberat sau condamnat, nu il mai zdruncina acum in felul in care, fara indoiala, indura pe deplin mai inainte. - Fiind nedorit, ce ii mai raminea in afara de a cersi sau a fura! Odata pronuntat verdictul, are sa se spinzure - cu proxima ocazie - iar visul sau, cel pe care il avuse, in prima noapte, intre zidurile acestea blestemate, are sa se implineasca. Cei trei tovarasi ai sai se linistisera de mult; - nu mai aveau nimic nou de sperat care sa ii tina trezi, iar lungirea arestului preventiv nu scurta decit somnul. - El, insa, nu putea dormi, viitorul tulbure si plasmuirile tulburi ale amintiri se rostogoleau inaintea-i: la inceput, cind mai avea citiva creitari, isi mai imbuna soarta, putea sa-si cumpere, ici si colo, cite un cirnat sau ceva lapte, ori, citeodata, un capat de luminare, atit timp cit ii i-au permis sa ramina cu invinuitii. - mai apoi l-au zvirlit la condamnati, din motive de comoditate - iar in celule astea se facea repede intuneric - la fel si-n suflet. Sta omul o zi intreaga si chibzuieste, cu coatele proptite pe genunchi - contenind doar, in unele momente, cind temnicerul deschide usa, iar un condamnat tacut aduce un ulcior cu apa ori o oala de tabla cu fasole fiarta. Ore intregi pregeta la cine ar fi putut savirsi crima si ii devenea din ce in ce mai clar ca doar fratele sau era bun de faptas. - Flacaul nu degeaba se volatiliza asa repede. Apoi se gindi iarasi la intrunirea de miine, de la tribunal, si la avocatul care ar trebui sa-l apere. Nu tinu nimic pentru el. Omul fusese mereu imprastiat, ascultase numai c-o ureche si era atit de cucernic, incit, atunci cind aparea magistratul, se mladia de tot, ca o pisica. - Dar era limpede ca asa ii era felul. Jurgen auzi de departe rapaitul drostei care, la acea ora, circula mereu pe linga cladirea tribunalului. - Cine ar putea sa sada inauntru? - Un medic - ori poate vreun functionar. - Cit de ascutit sunau copitele pe macadam. — — — — — — — — — — — Juratii l-au eliberat pe Jurgen - din lipsa de dovezi - iar acum cobora pentru ultima data in celula. Cei trei condamnati se holbau buimaciti cum isi potriveste, cu miinile tremurinde, gulerul vechi la camasa si cum imbraca un costum, jerpelit, subtire de vara pe care i-l aduse supraveghetorul. - Hainele de penitenciar, in care suferise opt luni, le arunca, cu o sudalma, sub banca. - Apoi se prezenta la biroul de la usa de iesire - temnicerul scrise ceva intr-un registru si ii dadu drumul. De pe strada, totul se rasfringea asupra lui atit de instrainator: oamenii grabiti, carora le era cu putinta sa se duca incotro pofteau si pentru care totul era inteles de la sine - si vintul glacial care aproape te rasturna. Din cauza slabiciune trebui sa se tina de un copac de pe alee, iar privirea ii cazu pe incriptia de piatra de pe arcul portii: "Nemesis bonorum custos. " - Oare asta ce mai inseamna? Racoarea il vlaguise; se tiri la o banca, dirdiind, linga arbustii din parc si adormi frint, aproape lesinat. Cind se trezi, era la spital - ii amputasera piciorul sting fiindca ii inghetase. — — — — — — — — — — — Din Rusia ii parvenisera doua sute de guldeni - limpede ca de la fratele sau pe care, probabil, il chinuia constiinta, iar Jurgen inchirie o pravalie ieftina pentru a vinde pasari cintatoare. Traia saracacios si singur, si se culca dupa un perete de scinduri, in dugheana sa ponosita. Cind, diminetile, soseau in oras copii de tarani, achizitiona de la ei, pe citiva creitari, micile pasari pe care le prinsesera in lat ori capcane si pe care le virau cu celelalte, in custi mizerabile. — — — De un cirlig de fier, din mijlocul cupolei, era agatat de patru corzi un pat vechi unde se inghesuia o maimuta riioasa pe care Jurgen o lua la schimb pe o gaita, de la vecinul sau - peticarul. Zi dupa zi, scolarii ramineau, ore intregi, in fata ferestrei goale si se holbau la maimuta care se zbenghuia nelinistita, dintr-un loc in altul, si isi arata coltii miriind in vreme ce clientii deschideau usa. Dupa ora unu, de obicei, nu mai venea nimeni, iar atunci batrinul se aseza pe scaun, clipea melancolic inspre piciorul sau de lemn si pregeta la ce oare faceau acum condamnatii si domnul magistrat, si daca avocatul mai statea pe burta in fata lui. Cind, din timp in timp, ofiterul de politie care locuia in apropiere trecea prin apropiere, lui cel mai mult i-ar fi placut sa sara si sa-l izbeasca cu ranga peste insemnurile lui colorate. O Doamne, da odata poporului sa se scoale si sa-i rapuna pe misei, pe dracii marunti sa-i inhate si sa-i osindeasca dupa vinele lor la care s-au dedat in ascuns si cu placere. Linga pereti stateau asezate unele peste altele coliviile, aproape pina la tavan, iar, cind te apropiai prea tare de ele, micile pasari se zburataceau. - Multe erau aproape triste si molcomite, iar dimineata devreme, le gaseai zacind, cu ochii stinsi, moarte pe spate. Jurgen le zvirlea nepasator la gunoi - nu costau prea mult - si intrucit erau pasari cintatoare, nu aveau nici macar un penaj frumos de care te-ai mai putea folosi. De fapt in pravalie nu era niciodata liniste - un vesnic zgreptanat, racaiala si un piuit domol - pe care batrinul, insa, nu-l auzea - se obisnuise prea mult cu el. - Chiar si putreda duhoare de nesuportat, nu-l mai deranja. — — — — — — — — — — — intr-o zi un student ceru o cotofana, iar cind pleca, Jurgen observa, caci in acea zi se simtea cu totul nefiresc, ca musteriul lasase o carte. Desi era in germana, chiar daca tradusa din indiana, asa cum aflai pe prima pagina, intelesese atit de putin, incit trebui sa bitiie din cap. - numai o singura strofa o recita mereu, soptind, pentru ca ii staruia in minte atit de amar : intreaga fiinta e aprinsa durere De vezi aceasta cu intelepciune, Te-ai saturat de-al vietii chin Gasit-ai astfel iluminata cale! iar cind privirea ii cazu asupra multitudinii de captivi maruntei ce zaceau pleostiti, in coliviile inguste, se sfirsi la inima si se tinguia cu ele de parca el insusi ar fi fost o pasare care plinge dupa meleagurile pierdute. O suferinta adinca ii strapunse sufletul, napadindu-i ochii cu lacrimi. Le dadu animalelor apa proaspata si le umplu iar cu mincare, lucru care, altminteri, il facea doar in zori. Concomitent, ii dadura ghes amintirile dupa padurile verzi, fosnitoare de sub lumina aurie a Soarelui, de care uitase de mult, ca de niste basme stravechi din frageda copilarie. O doamna insotita de un servitor care cara citeva privighetori il smulse din aducerea-aminte. "Am cumparat aceste pasari de la dumneavoastra," spuse ea, "dar de vreme ce cinta atit de rar, trebuie sa mi le orbiti." "Ce? Orbite?" se bilbii batrinul. "Da, - orbite - Sa le scoateti sau sa le ardeti ochii sau cum s-o face. - Dumneavoastra ca pasarar, cu certitudine, va pricepeti mai bine. - Daca citeva au sa mierleasca, nu-i mare paguba, supliniti-mi doar cele lipsa cu altele. - si trimiteti-le iute la mine. - stiti doar adresa mea? - Adieu." Jurgen cugeta mult dupa aceea si nu se duse la culcare. Toata noaptea se tolani in scaun - nici nu se ridica atunci cind veciunul sau - peticarul -, caruia ii paru ciudat ca pravalia ramase deschisa atit timp, batu la geam. Asculta, in intuneric, cum se flustura in colivii si avu impresia ca niste aripioare moi ii bateau la inima solicitind intrarea. in faptul diminetii, deschise usa, se duse, fara palarie, pina in centrul orasului si privi indelung vazduhul desteptat. Pe urma se intoarse linistit in pravalia sa, deschise agale coliviile - una dupa alta - iar daca o pasare nu-si lua zborul pe loc, o scoatea, din chisita, cu mina. Filfiiau imprejurul batrinei bolte, micile privighetori, toate, scatiile si prigoriile pina cind Jurgen deschise usa rizind, si le dadu drumul in aerul liber, in eterica libertatea dumnezeiasca. Se uita dupa ele pina le pierdu din vedere, si se gindi la padurile verzi, fosnitoare de sub lumina aurie a soarelui. Pe maimuta o dezlegase, luind placa de pe plafon astfel ca marele cirlig de fier sa-si de-a drumul. Funia pe care o atirnase acolo o transforma intr-un lat, si si-o puse in jurul gitului. - Din nou ii trecu prin minte frintura din carte, apoi impinse cu piciorul de lemn scaunul pe care era ridicat — — — — — — — — — — | index 'pageview'); 